
UNUTRAŠNJE VOĐSTVO

​
Prvi deo mog rada na povezivanju duhovnosti sa
savremenim životom današnjeg čoveka približava se kraju. Ne bi
smelo ostati ništa nedorečeno i svi problemi bi morali biti
dotaknuti.

Svakako da u mojim knjigama
postoje istine na koje savremeni ljudi još uvek nisu spremni. Ipak,
mnogo toga se promenilo. Glavna promena jesu mogućnosti i iskustva
koja se brzo smenjuju te i ljudi mogu brže da dođu do svojih
zaključaka, do želje za promenom i do želje za oslobođenjem od
patnji i zabluda.

Čovek koji je stekao
znanje i iskustvo, lakše prihvata promene kada naiđe na
istomišljenika. Ako u svetu ne postoji niko ko bi te razumeo, tada
ti je i teško da se promeniš. Ako jako sumnjaš u sebe, možeš
pomisliti da si ti lud a svi ostali su normalni iako je istina
obrnuta. Ti si normalan, ali nemaš oslonac i nemaš dovoljno
samopoštovanja da bi to uvideo.

Moja je velika sreća, i
Božija milost da sam istomišljenik sa onima koji imaju ideale, žele
da dostignu ljudske vrednosti, ljubav, sreću i smisao života. Zbog
njih će moj rad imati smisao zanavek.

I ja sam takođe običan
čovek sa svim svojim sumnjama i strahovima. Ipak, moja sudbina je
takva da ja neću stati dok ne obavim što se mora. Darovi koje sam
dobio neće biti protraćeni, niti mogu biti protraćeni.

Nije bitno ko si bio nekada i
šta si radio. Bilo je bitno tada, ali sada nije, jer se prošlost ne
može promeniti. Ali može se ispraviti.

Ispravi svoje "krive
drine".

Moj rad će dotaknuti
mnoge ljude. Imaću sve više istomišljenika i to je moja velika
sreća. Kao što možemo videti, internet je doneo mnogo negativnosti
i mnogo zabluda u život savremenog čoveka. Ipak, uz pomoć interneta
moj rad je dobio na značaju. Dakle, nije sve tako crno. Veliki je
napredak kada u onome što izgleda jako crno uspeš da prepoznaš
belinu.

Pouka glasi:

-Ma koliko da ti je račun
crn, pokušaj da pronađeš i da činiš dobro. To će te spasiti od
turobne budućnosti. Srećno!


DUHOVNOST
NOVOG DOBA

​





ISTINA

​ Govoriti istinu nije zahvalan posao. Istina je
za mnoge gorka.

Šta to znači?

Istina bode u oči. Ona čini
da se osećaš malenim i jadnim ako je ne poštuješ. Ako shvatiš da si
lenj i da ne poštuješ sebe, ta naravno da ćeš biti ljut i besan.
Ipak, čovek nije besan na istinu, već na sebe samog.

Zbog čega ovo
govorim?

Znam da ljudima smeta ono što
iznosim u mojim tekstovima. Ipak, dok njima samo smeta, mene
iskreno boli. Kada muž bije svoju ženu svakoga dana, ja se ne
oslanjam na to da će se on jednoga dana promeniti samo na osnovu
egotripa da će ga moje svetlo preobraziti. Svaki čovek nosi to
svetlo. Egocentričan čovek to ne zna.

Zato nemam nameru da se bilo
kome izvinjavam jer mu je ego povređen na osnovu mog izlaganja.
Povređen je i moj ego, pa šta? Nećemo valjda izgrađivati svet na
osnovu povređenog ega?


SRŽ DUHOVNOSTI

​
Moja filozofija se sastoji u tome da čovek treba
postati svestan svog porekla i svoje besmrtnosti.

Šta to znači?

Kada kažeš nekome da se
njegovo poreklo nalazi u Bogu i da je njegovo Jastvo sam Bog, i
samim tim je besmrtan, on te gleda belo sa nevericom. Misli kako si
lud ili umišljen.

Ovo je učestala(ali nije
normalna) reakcija ljudi u savremenom dobu.

Zašto se to dešava?

Zbog razočaranosti
čoveka i njegovog osećaja bespomoćnosti, on svoju nesigurnost i
neznanje želi da zataška svetovnim znanjem. Zato voli i bitno mu je
da bude pametan, da zna i DA JE U PRAVU.

Zbog tog cilja da uvek bude u
pravu, zatvoren je za onostrano i vanvremeno. Želi samo fizički
opipljivo.

To vam je isto kao kada bi
pitao nekoga da li želi da bude besmrtan ili da bude smrtan ali u
pravu, a on ti kaže da želi ovo drugo. I još taj odabir smatra
logičnim i pametnim. I opet misli kako je u pravu.

Primetio sam da se
ljudi boje prave istine i pravog znanja. Toliko ignorišu Boga i
Njegovu svemoć da uopšte ne primećuju srž prave istine i pravog
znanja.

Šta je srž?

Pa da je ova istina koju
saopštavam oslobađajuća i spasonosna. U njoj se kriju i spas i
oslobođenje, a prvenstveno olakšanje.

Zašto olakšanje?

Zato što poštujući znanje i
istinu ti počinješ da živiš normalan život, sa svim patnjama i
nesrećama, ali bez grča i očaja, i bez usamljenosti.

Dakle, nisi ti ni mali
ni jadan. Čak i sam sebe da odbaciš i da te odbaci celi svet, pred
Bogom uvek imaš beskonačnu vrednost. Zato tvoja dela i odluke uvek
imaju težinu i vrednost koje ne smeš da potcenjuješ. Nevera u sebe
i u Boga ostavlja teške posledice.


SLUČAJNOSTI

​
Mnogi pojmovi kod drugačijih ljudi imaju

